**ИНФОРМАЦИЯ ЗА ДЕЛА НАСРОЧЕНИ ЗА РАЗГЛЕЖДАНЕ ПРЕЗ ПЕРИОДА 24.06. - 28.06.2024 г.**

**25 ЮНИ 2024 г.**

**Наказателно дело от общ характер №408/2024 година – 09:30 часа**

На 25.06.2024 година, състав на Плевенски окръжен съд ще разгледа наказателно дело №408/2024 година, което е образувано по обвинителен акт на Окръжна прокуратура Плевен, срещу **Т.В.Б.**, от град Тръстеник, обл.Плевен, родена 1989 година, обвинена в това, че

В началото на 2024 година използвала чужда дебитна карта, без съгласието на титуляра, като е изтеглила суми на обща стойност 4000 лева.

Титулярът на картата живеела в апартамент съседен на апартамента, в който обвиняемата полагала грижи за възрастно лице. От там, двете се познавали. В началото на месец януари, здравословното състояние на пострадалата (титуляр на дебитната карта) се влошило и тя била откарана с автомобил на ЦСМП. Обвиняемата се възползвала от суматохата, влязла в апартамента и взела картата от дамска чанта. Още същия ден, както и на следващия, използвала дебитната карта и осъществила картови транзакции на стойност 4000 лева.

Съдебното заседание е насрочено като разпоредително.

**26 ЮНИ 2024 г.**

**Наказателно дело от общ характер №1003/2023 година – 10:00 часа**

На 26.06.2024 година, състав на Плевенски окръжен съд ще разгледа наказателно дело №1003/2023 година, образувано на основание обвинителен акт на Окръжна прокуратура Плевен, срещу **И.Ц.М.**,от град Червен бряг, обл. Плевен, роден 1970 година, обвинен в това, че

На 16.08.2019 година, в град Червен бряг, при управление на лек автомобил нарушил правилата за движене по пътищата, като отнел предимството на мотоциклет и по този начин, по непредпазливост, причинил смъртта на 40 годишния Ц.М.П., също от град Червен бряг.

Инцидентът е станал в светлата част на деня, на кръстовище. Обвиняемият не е спрял на линията на знак „Стоп“, а навлязъл в кръстовището със скорост от около 9 км/ч, тъй като е имал ограничена видимост, поради наличието на спрени МПС-та, непосредствено преди кръстовището. През това време, на пътя с предимство се движел пострадалия, който управлявал мотоциклет със скорост от 105 км/ч, при разрешени 50 км/ч в населено място, без поставена защитна каска. Последвал е удар между автомобила на обвиняемото лице и мотоциклета. В следствие на този удар, пострадалият мотоциклетист, паднал на земята, където останал да лежи. Бил откаран с линейка до УМБАЛ „Д-р Г.Странски“ град Плевен, но още същият ден настъпила неговата смърт, поради получените от катастрофата множество травми.

**28 ЮНИ 2024 г.**

**Наказателно дело от общ характер №354/2024 година – 9:00 часа**

На 28.06.2024 година, състав на Плевенски окръжен съд ще разгледа наказателно дело №354/2024 година, което е образувано по обвинителен акт на Окръжна прокуратура Плевен, срещу **А.Р.М.** на 43 години, от село Петърница, обвинен в това, че

На път град Плевен - село Търнене, при управление на лек автомобил, нарушил правилата за движение по пътищата, като карал със скорост несъобразена с пътната обстановка и ограничената в пътния участък видимост и по непредпазливост причинил смъртта на **Н.Т.Д.** на 82 години от град Плевен.

Обвиняемият навлязъл в завой, със скорост около 84 км/ч. В неговото пътното платно, в края на завоя, бил спрял товарен автомобил, който се канел да завие наляво в кръстовището, но изчаквал да премине насрещно движещ се лек автомобил. Зад товарния автомобил, бил спрял друг лек автомобил, изчакващ да се освободи пътното платно. След като видял спрелите в пътното му платно превозни средства, обвиняемият предприел интензивно спиране и отклоняване на автомобила наляво, в насрещното платно, където се ударил челно с идващия автомобил, който бил управляван от пострадалия Н.Т.У. Пострадалият водач и неговата съпруга, която се возела до него, на предна дясна седалка, били откарани до УМБАЛ „Г.Странски“, където им указали навременна и в пълен обем медицинска помощ. Въпреки това, след усложнение на съчетаната механична травма и съпътстващи заболявания, Н.Т.У. починал няколко дни след това.

**Връзки с обществеността 21 юни 2024 г.**

**e-mail:** **os\_press@abv.bg**